Sporočilo medijem

**Dubajski radar zaznava tudi slovenske proizvode**

**Dubaj, 2. aprila 2015 - V organizaciji Gospodarske zbornice Slovenije (GZS) se v ZAE mudi delegacija enajstih slovenskih podjetij iz različnih gospodarskih panog. Slovenska podjetja so se danes predstavila dubajskim gospodarstvenikom.**

Enajst slovenskih podjetij se je danes preko individualnih poslovnih srečanj predstavilo 61 dubajskim sogovornikom v okviru slovensko-dubajskega poslovnega foruma, v organizaciji in izvedbi partnerske institucije Gospodarske zbornice Slovenije v Združenih arabskih emiratih, Gospodarske zbornice Dubaj.

Dubajski sogovorniki večinoma le bežno poznajo ozek segment regionalno prisotnih in konkurenčnih slovenskih izdelkov in storitev, zato izpostavljajo, da je potrebno vložiti dodatne napore v promocijo, da bi izkoristili ogromen potencial absorbcije lokalnega in regionalnega trga.

Izmed promocijskih orodij, ki se jih je v Dubaju vredno posluževati, izpostavljajo redne nastope na dobro uveljavljenih specializiranih sejmih, tematskih razstavah slovenskih proizvodov ter seveda redno negovanje poslovnih stikov.

Dubajsko gospodarstvo temelji večinoma na treh stebrih, od katerih zajema trgovanje eno tretjino bruto družbenega proizvoda, sledita logistika in turizem. Vlada in poslovni svet delata partnersko, z roko v roki, administracija je minimalna.

Predstavniki slovenskih podjetij sicer z današnjimi poslovnimi razgovori zaključujejo tokratni obisk v Združenih arabskih emiratih. Aktivnosti, vezane na morebitno sklepanje novih poslov, so ključni izziv za prihodnje dni in mesece.

[[1]](#endnote-1)

1. [↑](#endnote-ref-1)